《李斛峰尚书挽诗 其五》
宋代·林希逸

三领闽麾节，名高德度宽。苦寻盐利病，痛念郡凋残。

拟有回天奏，相期对日看。入朝孤此意，闻者泪阑干。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。